b'\n_START_ARTICLE_\nTovarna\n_START_PARAGRAPH_\nTovarna (iz latin\xc5\xa1\xc4\x8dine fabrica - delavnica preko franco\xc5\xa1\xc4\x8dine fabrique; tudi fabrika) je ve\xc4\x8dji industrijski objekt, ki temelji na serijski ali masovni proizvodnji._NEWLINE_Ve\xc4\x8dje \xc5\xa1tevilo delavcev, ki imajo razporejano delo (posami\xc4\x8dno ali v skupinah) in dolo\xc4\x8deno delovno mesto, proizvajajo izdelke iz kupljenega blaga (predelovalna industrija) (na primer prozvodnja avtomobilov, televizorjev, ...) ali pa nadzorujejo stroje, ki pretvarjajo surovine v izdelke (procesna industrija) (na primer: tovarna cementa, tovatna acetilena, ...). Tako tovarna zdru\xc5\xbeuje in koncentrira vire - delovno silo, kapital in proizvodnjo. Tako je izjemno pove\xc4\x8dala produktivnost glede na manufakturo in enostavno kooperacijo.\n_START_SECTION_\nZgodovina\n_START_PARAGRAPH_\nPrva tovarna je bila ustanovljena leta 1774 v Angliji. Z uvedbo parnega stroja se je pove\xc4\x8dala produktivnost tovarn in njihova raz\xc5\xa1irjenost se je pove\xc4\x8dala; sprva po Evropi, nato pa \xc5\xa1e v ZDA._NEWLINE_Naslednji revolucijski dogodek se je zgodil v za\xc4\x8detku 20. stoletja, ko je Henry Ford uvedel teko\xc4\x8di trak in tako za\xc4\x8del masovno proizvodnjo, kar je \xc5\xa1e pove\xc4\x8dalo produktivnost._NEWLINE_Z razvojem tehnologije (predvsem ra\xc4\x8dunalnikov in njihovem uvajanju v tovarne) se je za\xc4\x8delo zmanj\xc5\xa1evati \xc5\xa1tevilo tovarni\xc5\xa1kih delavcev, saj so jih v ve\xc4\x8dji meri nadomestili stroji, predvsem pa strokovni delavci, ki upravljajo s stroji in jih krmilijo.'